कोशी प्रदेश सभा

कोशी प्रदेश सभा कोशीको एकसदनात्मक प्रदेश सरकार र कानून निर्माण गर्ने निकाय हो। नेपालको सात प्रदेशमध्ये एक कोशी प्रदेशको प्रादेशिक राजधानी मोरङ जिल्लाको विराटनगरमा रहेको छ। कोशी प्रदेश सभामा ९३ जना सदस्य रहेका छन् जसध्ये ५६ जना पहिलो पटक मतदान मार्फत निर्वाचित हुन्छन् भने ३७ जना समानुपातिक निर्वाचन प्रणाली तर्फबाट निर्वाचित हुने गर्छन्। यो सभाको अवधि पाँच वर्षको हुने गर्छ।

 इतिहास 
नेपालको संविधान बमोजिम वि.सं. २०७४ मा प्रदेश सभाको स्थापना भएको थियो। प्रदेश सभाको पहिलो निर्वाचन वि.सं. २०७४ मा भएको थियो। निर्वाचनमा नेकपा (एकीकृत मार्क्सवादी–लेनिनवादी)ले बहुमत प्राप्त गरेको थियो। कोशी प्रदेश सभाको उद्घाटन वि.सं. २०७४ माघ २२ गते भएको थियो। नेकपा (एकीकृत मार्क्सवादी–लेनिनवादी)बाट प्रदीपकुमार भण्डारी पहिलो सभामुख बनेका थिए भने एमालेबाटै शेरधन राई मुख्यमन्त्रीमा निर्वाचित भएका थिए।

यस प्रदेशको पूर्व नाम प्रदेश नं. १ रहेको थियो। वि.सं. २०७४ माघ ४ गते नेपाल सरकार मन्त्रिपरिषद्को बैठकले विराटनगरलाई प्रदेशको अस्थायी राजधानीको रूपमा कायम गरेको थियो। वि.सं. २०७६ बैशाख २३ गते प्रदेश सभा बैठकले प्रदेशको स्थायी राजधानी विराटनगरलाई तोक्ने प्रस्ताव दुई तिहाइ बहुमतले पारित गरेको थियो। यसै प्रकार वि.सं. २०७९ फागुन १७ गते दोस्रो कोशी प्रदेश सभा बैठकले प्रदेशको नाम कोशी प्रदेश पारित गरेको थियो। 

 सभाहरूको सूची 
निर्वाचन वर्षसभाकार्यकाल सुरुवातकार्यकाल समाप्त सभामुख मुख्यमन्त्री दल२०७४पहिलो सभा२०७४ माघ २२२०७९ भदौप्रदीपकुमार भण्डारीशेरधन राई(मन्त्रिपरिषद्)नेकपा (एमाले)भीम आचार्य(मन्त्रिपरिषद्)राजेन्द्रकुमार राई(मन्त्रिपरिषद्)नेकपा (एकीकृत समाजवादी)२०७९दोस्रो सभा २०७९ पुस १७बहालवालाबाबुराम गौतमहिक्मतकुमार कार्की(मन्त्रिपरिषद्)नेकपा (एमाले)उद्धव थापा(मन्त्रिपरिषद्)नेपाली काङ्ग्रेसरिक्तउद्धव थापा (मन्त्रिपरिषद्)हिक्मतकुमार कार्की(मन्त्रिपरिषद्)नेकपा (एमाले)अम्बरबहादुर विष्टकेदार कार्की(मन्त्रिपरिषद्)नेपाली काङ्ग्रेसहिक्मतकुमार कार्की(मन्त्रिपरिषद्)नेकपा (एमाले)

 समितिहरू 

नेपालको संविधानको धारा १९५ मा प्रदेश सभाहरूलाई कार्यसञ्चालन कार्यविधिको व्यवस्था गर्न विशेष समितिहरू गठन गर्ने अधिकार प्रदान गरिएको छ।
क्र.संसमिति १न्याय, प्रशासन र कानून२सुशासन र योजना३वित्त४सार्वजनिक लेखा५सामाजिक विकास६उद्योग, पर्यटन र वातावरण ७प्राकृतिक स्रोत र पूर्वाधार विकास

 वर्तमान संरचना 

दलसंसदीय दलको नेतासिटनेकपा (एमाले)हिक्मतकुमार कार्की४०नेपाली काङ्ग्रेसउद्धव थापा२९नेकपा (माओवादी केन्द्र)इन्द्रबहादुर आङ्बो१३राष्ट्रिय प्रजातन्त्र पार्टीभक्तिप्रपाद सिटौला६नेकपा (एकीकृत समाजवादी)राजेन्द्रकुमार राई४जनता समाजवादी पार्टीनिर्मला लिम्बू१जम्मा९३

 सन्दर्भ सामग्रीहरू 

श्रेणी:कोशी प्रदेश सरकार
श्रेणी:एक सदनात्मक व्यवस्थापिकाहरू
श्रेणी:नेपालका प्रादेशिक व्यवस्थापिकाहरू